અત્યારે એરફોર્સ પાસે ૩૧ સ્કવોડ્રન છે એટલે કે ૯ની ઘટ છે. મિગ શ્રેણીનાં વિમાનો ધરાવતી ૧૪ સ્કવોડ્રનને ર૦૧પથી ર૦ર૪ દરમિયાન તબક્કાવાર રિટાયર કરવાનું નક્કી છે. બીજી બાજુ તેજસ વિમાનોની ૪.પ સ્કવોડ્રન ર૦ર૮ સુધીમાં એરફોર્સમાં સામેલ કરાશે. આ ઉપરાંત એસયુ-૩૦ એમકેઆઇની અઢી સ્કવોડ્રન સામેલ થશે. તે પછી પણ ર૦૦ વિમાનોની ઘટ રહેશે. એરફોર્સના નિષ્ણાતોની ચિંતા વિમાનોને સામેલ કરવાની પ્રક્રિયા અને તેમાં થતા વિલંબ સામે છે. સરકારે ફ્રાન્સ સાથે વિમાનોનો સોદો કર્યો છે અને એ પણ ખૂબ મોટી કિંમત ચૂકવીને.